போட்டிக்குப் பின் செய்தியாளர்களிடம் பேசிய சுரேஷ் ரெய்னா, ’இந்த பிட்ச் பேட்டிங்கிற்கு சாதகமாக இருந்ததால் அடித்து ஆட முடிந்தது. இந்த சதத்தின் மூலம் மீண்டும் பாஃர்முக்கு திரும்பியிருப்பதில் மகிழ்ச்சி. தோனி தலைமையிலான சென்னை சூப்பர் கிங்ஸ் அணியில் மீண்டும் நான் இடம்பிடித்திருப்பது பெருமையாக இருக்கிறது. அந்த அணியில் இருந்தபோதுதான் எனது ஆட்டத்திறனை மேம்படுத்தினேன். சென்னை அணிக்காக ஆடும் நாளை ஆவலுடன் எதிர்பார்த்துக் காத்திருக்கிறேன். இந்திய அணியில் மீண்டும் இடம் பிடிப்பது பற்றி கேட்கிறீர்கள். தொடர்ந்து சிறப்பான ஆட்டத்தை வெளிப்படுத்த முயற்சித்து வருகிறேன். இது போன்ற ஆட்டம் தொடர்ந்தால் ஆசிய கோப்பை போட்டியில் எனக்கும் இடம் கிடைக்கும் என கருதுகிறேன். யோ யோ டெஸ்ட்டில் தேர்வு பெறாதது பற்றி கேட்கிறார்கள். அதனால் இலங்கை அணிக்கு எதிரான தொடரில் எனக்கு இடம் கிடைக்கவில்லை. இருந்தும் அந்த தேர்வில் வெற்றி பெற எனக்கு அவகாசம் தந்தார்கள். பிறகு நான் அதில் தேர்ச்சி பெற்றேன்’ என்றார்.